Държавен вестник, бр. 13, 2026 г., стр. 5

БРОЙ  13	
Д Ъ Р Ж А В Е Н  В Е С Т Н И К 	
СТР.  5  
10. съставят актове за установяване на ад­
министративни нарушения;
11. искат съдействие от други компетентни 
органи.
(2) Когато няма други ефективни средства 
за отстраняване на сериозен риск, органите 
по чл. 79, ал. 1 със съдействието на други 
компетентни органи може:
1. да изискват от доставчиците на онлайн 
местата за търговия премахването на съдър­
жание от онлайн интерфейс, което се отнася 
до свързаните с този риск продукти, или да 
изискват изрично показването на предупреж­
дение до потребителите при достъпа им до 
онлайн интерфейса;
2. когато не е изпълнено изискването по 
т. 1, да изискват от доставчиците на онлайн 
местата за търговия да ограничат достъпа до 
онлайн интерфейса, включително да изискат 
от съответна трета страна да приложи такива 
мерки.
(3) Когато при определени условия про­
дуктът може да съдържа риск за здравето и 
безопасността на потребителите, органите по 
чл. 79, ал. 1 може да:
1. разпоредят на икономическите операто­
ри да направят предупреждение за рисковете, 
които продуктът може да съдържа;
2. обвържат пускането на продукта на пазара 
с предварителни условия, чието изпълнение 
ще го направи безопасен;
3. изискат от икономическите оператори 
да маркират продукта с ясно формулирани и 
лесно разбираеми предупредителни текстове 
на български език за възможните рискове, 
свързани с неговата употреба.
Чл. 85. (1) Когато в резултат на проверката 
за безопасност на продукт се установи, че той е 
безопасен, разходите за проверката и оценката 
на безопасността на продукта са за сметка на 
органа по чл. 79, ал. 1.
(2) Когато в резултат на проверката за 
безопасност на продукт се установи, че той е 
опасен, разходите за проверката и оценката 
на безопасността на продукта са за сметка на 
икономическия оператор.
(3) Разходите за проверката и оценката 
на безопасността на продукта по ал. 1 и 2 
включват разходите за закупуване на проби 
от продукта, за извършване на изпитвания, 
разходите за предприемане на мерки съглас­
но чл. 28, параграф 1 и 2 от Регламент (EС) 
2019/1020, разходите за съхранение и разходите 
за дейности във връзка с продукти, за които 
е установено, че не съответстват на изисква­
нията на Регламент (ЕС) 2023/988 и подлежат 
на коригиращи мерки преди допускането им 
за свободно обращение или пускането им на 
пазара.
Чл. 86. Когато за даден продукт се устано­
ви, че може да застраши здравето и безопас­
ността на потребителите или не съответства 
на изискванията на Регламент (ЕС) 2023/988, 
органите по чл. 79, ал. 1 предприемат мерки 
по чл. 16 от Регламент (EС) 2019/1020.
Чл. 87. (1) Мерките по чл. 86 се налагат 
чрез издаване на заповеди от ръководителите 
на органите по чл. 79, ал. 1 или от оправомо­
щени от тях длъжностни лица.
(2) Доколкото не е предвидено друго в 
този закон, за издаването, оспорването и из­
пълнението на заповедите по ал. 1 се прилага 
Административнопроцесуалният кодекс.
(3) При предприемане на мерките по ал. 1 
органите по чл. 79, ал. 1 спазват изискванията 
на чл. 18 от Регламент (EС) 2019/1020.
Чл. 88. При сериозен риск и когато няма 
други средства за отстраняването му, ръково­
дителят на съответния орган по чл. 79, ал. 1 
предприема мерки по чл. 19, параграф 1 от 
Регламент (EС) 2019/1020, като със заповед 
разпорежда изтегляне, изземване или забра­
нява предоставянето на пазара на съответния 
продукт и незабавно уведомява Европейската 
комисия за това.
Чл. 89. Извършването на изпитвания за 
безопасност на продуктите се осъществява 
съгласно чл. 21 от Регламент (EС) 2019/1020.
Чл. 90. Органите по чл. 79, ал. 1 изпълняват 
задълженията по чл. 22, 23 и 24 от Регламент 
(EС) 2019/1020 относно осъществяването на 
сътрудничество и обмен на информация между 
органите за надзор на пазара на държавите 
членки.
Чл. 91. (1) Комисията за защита на потре­
бителите приема и разглежда жалби съгласно 
чл. 33, параграф 4 от Регламент (ЕС) 2023/988 
относно:
1. общата безопасност на продукти извън 
обхвата на секторното законодателство на 
Европейския съюз и дейностите за контрол и 
надзор на пазара;
2. случаи, в които предоставените средства 
за правна защита при изземване на продукт 
не отговарят на изискванията на чл. 37 от 
Регламент (ЕС) 2023/988.
(2) Комисията за защита на потребителите 
уведомява писмено жалбоподателя за всички 
действия по жалбата.
Чл. 92. При изземване на опасни продукти 
от потребителите, инициирано от икономичес­
ки оператор или разпоредено от Комисията за 
защита на потребителите, потребителите имат 
право на средства за правна защита съгласно 
чл. 37 от Регламент (ЕС) 2023/988.
Чл. 93. (1) Икономическите оператори и 
доставчиците на онлайн местата за търговия 
предоставят информация на потребителите за 
изземването на продукт или предупреждение 
за безопасното му използване.
(2) Информацията по ал. 1 се предоставя 
на български език.“